Den nordjyske kuglestøder Kim Christensen fra Sæby, som nu stiller på for Sparta i København var sølle 11 centimeter fra en plads i EM-finalen i kuglestød.

Den danske indendørs mester i kuglestød nåede ud på 19,55 meter ved EM i Torino i Italien. Det var hans næstlængste stød nogensinde, men det rakte desværre ikke til en plads i EM-finalen. Kim Christensen manglede sølle 11 centimeter.